Saya mau tau Elemen Pasukan Pakar dari Rejimen Askar Wataniah. Jelaskan dalam bahasa melayu

Kategori ini mengandungi pasukan-pasukan pakar, khusus untuk menentukan perkhidmatan-perkhidmatan penting (Essential Services) negara seperti perkhidmatan telekomunikasi, perkhidmatan pelabuhan, pengendalian air, bekalan tenaga letrik dan perkhidmatan keretapi akan terus diselenggarakan walaupun negara diancam oleh kekacauan, darurat atau peperangan, Pasukan-pasukan yang tergolong dalam kategori ini seperti berikut:

Rejimen Semboyan Diraja Pakar Telekom (AW) berperanan untuk memastikan perkhidmatan telekomunikasi penting di dalam negara dapat diselenggarakan semasa pengisytiharan darurat dan semasa negara menghadapi bencana alam. Rejimen ini sentiasa berhubung rapat dengan Telekom Malaysia Berhad (TMB) yang kini dikenali sebagai TM. Keanggota pasukan ini terdiri daripada kakitangan TM.

Rejimen Pakar Jurutera ini di bawah pentadbiran Markas RAJD Senggara Perhubungan (SP), Kem Bukit Haigate Jalan Padang Tembak, Kuala Lumpur dan dipecahkan kepada unit:

40 RAJD (AW) Pelabuhan. Unit ini ditubuhkan di pelabuhan-pelabuhan utama negara. Keanggotaan terdiri daripada kakitangan pekerja pelabuhan Kuantan, Klang, Pulau Pinang, Bintulu dan Kuching.

50 RAJD (AW) Keretapi. Unit ini bertanggungjawab bagi menyelenggarakan Keretapi Tanah Melayu Berhad (KTMB) semasa darurat. Keanggotaan unit ini adalah kakitangan KTMB.

60 RAJD (AW) Air. Unit ini khusus untuk dianggotai oleh pekerja Bekalan Air disetiap negeri dan kawasan di Malaysia.

70 RAJD (AW) Elektrik. Unit ini khusus untuk dianggotai oleh pekerja Tenaga Nasional Berhad (TNB) dan penyedia perkhidmatan elektrik di Sabah dan Sarawak.

Pasukan Latihan Pegawai Simpanan (PALAPES)

PALAPES ditubuhkan di 12 Institut Pengajian Tinggi Awam (IPTA) sebagai pusat pengeluaran pegawai graduan yang terlatih dalam ilmu ketenteraan sebagai sumber tenaga bagi Angkatan Tetap dan Simpanan. IPTA yang mempunyai unit PALAPES adalah: